แบงก์โตส์
ยังกู้ม่ายล่าย
6 ก.พ. 2555

ยังกู้ม่ายล่าย
โดย..ทีมข่าวการเงิน
โล่งอกกันทั้งกระทรวงการคลัง เมื่อ เดอะโต้งกิตติรัตน์ ณ ระนอง ถูกนายกรัฐมนตรี ยิ่งลักษณ์ ชินวัตร แต่งตั้งให้มานั่งเป็นรัฐมนตรีคลัง 
ไม่เช่นนั้น ยุ่งขิงกันทั้งกระทรวงแงมๆ
ลำพังความเสื่อมเสียของกระทรวงที่ไม่เคยรับรู้ พ.ร.ก.การกู้เงิน 4 ฉบับ ก็ทำให้คนคลังแทบเอาปี๊บคลุมกันแล้ว
การจัดการเรื่องการกู้เงินก็ต้องยุ่งกันใหญ่ 
เนื่องจากผู้ที่จะลงนามในการกู้แทนรัฐบาลนั้น กฎหมายกำหนดไว้ชัดๆ ว่าต้องเป็นรัฐมนตรีว่าการกระทรวงการคลังเท่านั้น
แถมเวลาจะกู้เงิน การกำหนดดอกเบี้ย ก็รายงานให้รัฐมนตรีอื่นรู้ไม่ได้จนกว่ารองนายกรัฐมนตรี รัฐมนตรีคลังจะอนุมัติ
พอเดอะโต้งควบขุนคลังปุ๊บ ก็เท่ากับปลดล็อกปัญหาใหญ่ได้ทันที
เพียงแต่ว่า จนป่านนี้ข้าราชการกระทรวงการคลังยังม่ายรุแผนงาน โครงการลงทุนต่างๆ ที่จะใช้เงินจาก พ.ร.ก.เงินกู้เล้ยยย ผลที่ตามมาคือ ทำแผนกู้เงินบ่ล่ายเจ้าค่ะ
จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) การกู้เงินตาม พ.ร.ก.กู้เงิน 3.5 แสนล้านบาท เพื่อสร้างพัฒนาระบบน้ำ จะเริ่มดำเนินการก็ต่อเมื่อมี ครม.เห็นชอบโครงการที่จะดำเนินการก่อนว่า ต้องใช้เงินจำนวนเท่าไร เราจึงจะวางแผนเงินกู้ได้
รอปายก่อนนะพวก...